น้องชายของหนูเค้าเป็นโรคธาลัสซีเมียค่ะ แล้วเมื่อวันอังคาร เขาไข้ขึ้นสูง 40.1 แล้วมาวันนี้ ไข้ลดลงไปแล้ว แต่ปัสสาวะของน้องมีสีเหมือนโค้กอ่ะค่ะ เลยสงสัยว่าเม็ดเลือดแดงแตกรึเปล่า แล้วจะอันตรายมากมั้ย แล้วน้องมีนัดเจาะเลือดวันที่ 20 ถ้ารอจนถึงวันเจาะเลือดจะเป็นอะไรมั้ยอ่ะคะ
สวัสดีค่ะ โรคธาลัสซีเมีย เป็นโรคเลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิต หรือบางคนอาจมีอาการเป็นเฉพาะตอนที่ไม่สบายเท่านั้นในกรณีนี้มีความเป็นไปได้ว่าอาจจะเป็นภาวะเม็ดเลือดแดงแตกมากในช่วงที่มีการติดเชื้อในร่างกายและมีไข้สูง ซึ่งควรรีบไปรพ.เพื่อตรวจร่างกาย และเจาะเลือดดูค่าเลือด ไม่จำเป็นต้องรอให้ถึงวันนัดนะคะ ถ้าปัสสาวะสีผิดไปจากปกติ ควรรีบไปพบแพทย์ เพราะอาจจำเป็นต้องได้เลือดการดูแลตนเองเบื้องต้น รับประทานยาลดไข้ทุก 4-6 ชั่วโมง และพักผ่อนให้เพียงพอ